Josephine White Bates

Josephine White Bates (Portage-du-Fort, 1857ko uztailaren 8a – Yorktown, 1934ko urriaren 20a) kanadar-estatubatuar idazlea izan zen, Mrs. E. Lindon Bates ezkondu ondorengo izenez ere ezaguna.

 Bizitza 
George E. eta Mary Whiteren alaba, Josephine White Kanadako Portage-du-Fort herrixkan jaio zen. 1876-1880 urteetan Lake Forest Collegen ikasi zuen.

1881ko apirilaren 6an Lindon Wallace Bates ingeniari newyorkarrarekin ezkondu zen, eta ezkontza bidez Estatu Batuetako herritartasuna lortu zuen. Hainbat urte Portlanden eman zituen senarrarekin. Prestakuntza Mugimenduan jardun zuen eta 1916an Keep America Safe panfletoa kaleratu zuen. 1908an, Lyceum Clubeko kide egin zen Lou Henry Hooverren laguntzari esker. Colony (New York), Fortnightly eta Friday (Chicago) klubetako kide ere izan zen. 1911n Herbert Clark Hoover eta Louise Henry Hoover bisitatu zituen Londresen.

Urte osoa New Yorkeko Bosgarren Etorbidean ematen zuen eta uda New Lebanonen. Bere semea, Lindon Bates Jr., ingeniari bihurtu zen, aita bezala. 

Bates Yorktownen hil zen, New York estatuan.

 Lan hautatuak 

 A Blind Lead: The Story of a Mine (1888)
 A Nameless Wrestler (1889)
 Armaïs and others (1892)
 Bunch-grass Stories (1895)

 Erreferentziak 

 Kanpo estekak 

Kategoria:Quebeceko eleberrigileak
Kategoria:Ameriketako Estatu Batuetako eleberrigileak
Kategoria:Emakume eleberrigileak
Kategoria:Ingelesezko idazleak
Kategoria:XIX. mendeko emakume idazleak
Kategoria:Emigranteak